รายชื่อฐานทัพอากาศไทย

ระหว่าง พ.ศ. 2497-2518 (สงครามเวียดนามหรือสงครามอินโดจีนครั้งที่สอง) รัฐบาลไทยอนุญาตให้คณะที่ปรึกษาทางการทหารสหรัฐ ประจำประเทศไทย (Joint United States Military Advisory Group - Thailand: JUSMAG-THAI จัสแม็ก-ไทย) ให้ทุนและดำเนินการการปรับปรุง**ฐานทัพอากาศไทย**ให้ทันสมัย ในข้อตกลงที่ไม่ได้ลงนาม ฐานทัพอากาศเหล่านี้จะดำเนินการโดยกองทัพอากาศสหรัฐ เพื่อจุดประสงค์เฉพาะในการโจมตีเวียดนามเหนือด้วยเครื่องบินประมาณ 500 ลำ ฐานเหล่านี้ได้รับการสนับสนุนจากฐานทัพเรือใกล้กับท่าเรือน้ำลึกสัตหีบ ผู้เชี่ยวชาญทางการทหารอเมริกันจำนวนมากได้รับมอบหมายให้ทำหน้าที่ที่สำนักงานจัสแม็ก-ไทยในกรุงเทพฯ โดยขณะนั้นมีทหารสหรัฐฯ มากถึง 45,000 นายประจำการในประเทศไทย

## ประวัติ
โครงสร้างการบังคับบัญชาของกองทัพอากาศไทยประกอบด้วยกองบัญชาการและห้าส่วนบัญชาการ ได้แก่ ส่วนบัญชาการ ส่วนกำลังรบ ส่วนส่งกำลังบำรุง ส่วนการศึกษา และและส่วนกิจการพิเศษ 

ในช่วงคริสต์ทศวรรษ 1960 ประเทศไทยประสบกับอัตราการเติบโตที่รวดเร็วที่สุดประเทศหนึ่งในกลุ่มประเทศกำลังพัฒนา: มากกว่า 10% ต่อปีใน GNP และประมาณ 8% ต่อปีในผลผลิตจริง แผนพัฒนาเศรษฐกิจแห่งชาติ ฉบับที่ 1 (พ.ศ. 2504-2509) ประสบผลสำเร็จ ความช่วยเหลือทางเศรษฐกิจของสหรัฐฯ มีมูลค่ารวมประมาณ 500 ล้านดอลลาร์สหรัฐจนถึงสิ้นปี พ.ศ. 2513 ความช่วยเหลือทางทหารโดยตรงรวมเป็นเงินอีก 800 ล้านดอลลาร์สหรัฐในช่วงเวลาเดียวกัน และต่อเนื่องในอัตรา 25–55 ล้านดอลลาร์สหรัฐต่อปี ตามสถิติของรัฐบาลสหรัฐ ระหว่างปี พ.ศ. 2493 ถึง พ.ศ. 2530 สหรัฐ ได้ให้ความช่วยเหลือทางทหารแก่ประเทศไทยมากกว่า 2 พันล้านดอลลาร์สหรัฐ

ด้วยโครงสร้างขนาดใหญ่ขององค์กร ทำให้ประเทศไทยเกิดความมั่งคั่งในทุกระดับของสังคม ทำให้เกิดการพัฒนาอย่างก้าวกระโดดในด้านการก่อสร้างขนาดใหญ่ การสื่อสาร การคมนาคม และการป้องกันประเทศ หมวดหมู่ต่อไปนี้พบได้ในรายงานสรุปของสำนักงานตรวจสอบอิสระของรัฐสภาสหรัฐ เช่น หัวรถจักร, การบริการด้านปฏิบัติการการบิน, ทางหลวงกรุงเทพ-สระบุรี, ถนนสายใต้, สินเชื่อเพื่อการพัฒนา, การสนับสนุนทางเทคนิค, ตำรวจพลเรือน, วิทยุหมู่บ้าน, การพัฒนาการเกษตร, การดูแลสุขภาพในชนบท, น้ำดื่ม, มาลาเรีย, การจัดสรรไฟฟ้าในชนบท และโรงเรียนแพทย์เชียงใหม่ เป็นต้น

นอกจากนี้ มีการก่อสร้างถนนที่ทนทานทุกสภาพอากาศความยาว  ในสายเหนือ และสายตะวันออกเฉียงเหนือ ซึ่งประกอบไปด้วยสะพานและท่อระบายน้ำ 138 แห่ง มีค่าใช้จ่าย 11 ล้านดอลลาร์สหรัฐ (174,000 ดอลลาร์สหรัฐสำหรับอุปกรณ์บำรุงรักษา ต้องมีการฝึกอบรมบุคลากร 199 คน (ช่างเครื่อง 36 คน, ผู้เชี่ยวชาญด้านการจัดหา 6 คน, พนักงานควบคุมอุปกรณ์ 97 คน, คนขับรถ 60 คน))

### หลังสงครามยุติ
thumb|ฐานบินโคราชในปี พ.ศ. 2530
การสิ้นสุดของสงครามส่งผลให้บุคลากรและอุปกรณ์ของสหรัฐ ทั้งหมดถูกถอดออกภายในปี พ.ศ. 2519 ตามคำร้องขอของไทย กองทัพอากาศไทยพบว่ามีค่าใช้จ่ายสูงเกินไปในการปฏิบัติการ ยกเว้นที่ฐานบินโคราชและตาคลี โดยโครงสร้างทางการบินอีกหลายรายการถูกส่งต่อการดูแลไปยังกรมการบินพลเรือน

* (กองทัพเรือ) สนามบินทหารเรืออู่ตะเภา -----12 41' N, 101 00' E
* ฐานบินอุบลราชธานี ---------15 15' N, 104 52' E
* ฐานบินโคราช (นครราชสีมา) -------
* ฐานบินอุดรธานี ---------17 23' N, 102 47' E
* ฐานบินตาคลี -------
* ฐานบินน้ำพอง ----16 39' N, 102 58' E
* ฐานบินนครพนม ------17 23' N, 104 39' E

### สรุปความช่วยเหลือจากสหรัฐ
ข้อมูลต่อไปนี้นำมาจากรายงานสรุปของหน่วยงานบริหารความช่วยเหลือของสหรัฐ (USOM) ในประเทศไทย ลงวันที่ พ.ศ. 2511 พบที่ห้องสมุดมหาวิทยาลัยคอร์เนล ชื่อว่า "Pamphlet HC Thailand 370" 3-1924-007-619-574

AID (หน่วยงานเพื่อการพัฒนาระหว่างประเทศสหรัฐ) ให้ความช่วยเหลือ ตลอดปีงบประมาณ 1968 (ล้านดอลลาร์)
* แกรนต์ 431; เงินกู้ยืม 64; ภูมิภาค 34: รวม 529 
* เจ้าหน้าที่: อเมริกัน 460 คน ไทย 660 คน 
* การอบรม : คนไทย 6,300 คน ส่งไปต่างประเทศ พ.ศ. 2494-68 ไปศึกษาด้าน เกษตรกรรม 1,490 คน; การศึกษา 1,341; สุขภาพ 969; การบริหารราชการ 824; ตำรวจพลเรือน 435; การพัฒนาชุมชน 501; การขนส่ง 287; อุตสาหกรรม 202; แรงงาน 28; โครงการแม่น้ำโขงและป่าโมง 16; ทั่วไป, 218.
 
ตัวชี้วัดการพัฒนา ไต้หวัน vs ไทย: GNP 234/141, กำลังไฟฟ้าต่อหัว 680/58, อัตราการรู้หนังสือ 72/70, ผู้อยู่อาศัยต่อแพทย์ 1500/7300, ถนนต่อ 1,000 ตารางไมล์ 590/40, ความหนาแน่นของประชากร 1,010/170,

ผลิตภัณฑ์มวลรวมประชาชาติไทย (GNP) คงที่ 1965 ล้านดอลลาร์สหรัฐ: 2504/2925, 2505/3082, 2506/3386, 2507/3590, 2508/3907, 2509/4339, 2510/4551

## ฐานทัพอากาศปัจจุบัน
ปัจจุบันกองทัพอากาศได้แบ่งระดับของฐานทัพอากาศออกเป็น 1 ฐานทัพอากาศ และฐานบินอีก 4 ระดับ ประกอบไปด้วย ฐานทัพอากาศ ฐานบินปฏิบัติการหลัก ฐานบินปฏิบัติการหน้า ฐานบินปฏิบัติการกิจพิเศษ และฐานบินปฏิบัติการสำรอง ซึ่งจะจำแนกได้ตามที่มีการเปิดเผยข้อมูล ดังนี้

### ฐานทัพอากาศ

* [thumb|อากาศยานแบบ [เอฟ-16 ไฟทิงฟอลคอน|เอฟ-16 ของกองทัพอากาศไทยกำลังขึ้นจากฐานทัพอากาศดอนเมือง]]ฐานทัพอากาศดอนเมือง – กองบิน 6 กรุงเทพมหานคร

### ฐานบินปฏิบัติการหลัก

* ฐานบินโคราช – กองบิน 1 นครราชสีมา
* ฐานบินโคกกระเทียม – กองบิน 2 ลพบุรี
* ฐานบินตาคลี – กองบิน 4 นครสวรรค์
* ฐานบินสุราษฎร์ธานี – กองบิน 7 สุราษฎร์ธานี
* ฐานบินกำแพงแสน – โรงเรียนการบิน นครปฐม

### ฐานบินปฏิบัติการหน้า

* ฐานบินอุบลราชธานี – กองบิน 21 อุบลราชธานี
* ฐานบินอุดรธานี – กองบิน 23 อุดรธานี
* ฐานบินเชียงใหม่ – กองบิน 41 เชียงใหม่
* ฐานบินหาดใหญ่ – กองบิน 56 สงขลา

### ฐานบินปฏิบัติการกิจพิเศษ

* ฐานบินประจวบคีรีขันธ์ – กองบิน 5 ประจวบคีรีขันธ์
* ฐานบินพิษณุโลก – กองบิน 46 พิษณุโลก

### ฐานบินอื่น ๆ

* ฐานบินปฏิบัติการสำรอง จำนวน 8 ฐานบิน

* สนามบินเฉพาะกิจ จำนวน 2 สนามบิน

#### ฐานบินที่ไม่ทราบข้อมูลระดับ

* ฐานบินวัฒนานคร – กองบิน 3 สระแก้ว
* ฐานบินน้ำพอง – ฝูงบิน 237 ขอนแก่น
* ฐานบินนครพนม – ฝูงบิน 238 นครพนม
* ฐานบินตราด – ฝูงบิน 306 ตราด
* ฐานบินเชียงราย – ฝูงบิน 416 เชียงราย
* ฐานบินน่าน – ฝูงบิน 466 น่าน

## ดูเพิ่ม
* กองทัพอากาศไทย

## อ้างอิง
* JSTOR: Asian Survey: Vol 13,No. 5 (May, 1973) pp.&nbsp;441–457  United States Military Spending and the Economy of Thailand, George J. Viksnins

## แหล่งข้อมูลอื่น
* JUSMAG-THAI
* Thailand - Foreign Security Assistance

*